biswa921/hiwiki-latest-pages-articles-raw huggingface dataset:
अल्ताई भाषा

thumb|230px|२०वीं सदी की शुरुआत में कुछ अल्ताई लोग
अल्ताई भाषा (रूसी: Горно-алтайские языки, अंग्रेज़ी: Altay language) रूस के साइबेरिया क्षेत्र के अल्ताई गणतंत्र और अल्ताई क्राय विभागों में बसने वाले अल्ताई लोगों की मातृभाषा हैं जो तुर्की भाषा-परिवार की सदस्य है। सन् १९९२ में इसे मातृभाषा के रूप में बोलने वालों की संख्या २०,००० अनुमानित की गई थी जबकि सन् २००२ में इसे मातृभाषा या अन्य रूप में जानने वालों की संख्या ७०,००० गिनी गई। इसकी दो मुख्य उपभाषाएँ हैं - उत्तरी अल्ताई और दक्षिणी अल्ताई। इस भाषा को मुख्यतः सिरिलिक लिपि के प्रयोग से लिखा जाता है। रूस के अलावा यह मंगोलिया और चीन के कुछ पड़ोसी इलाक़ों में भी बोली जाती है।Encyclopedia of the Peoples of Asia and Oceania , Barbara A. West, pp. 39, Infobase Publishing, 2009, ISBN 978-1-4381-1913-7, ... The languages spoken by the Altai can be divided into two groups, Northern and Southern. These dialects are distinct enough to impede mutual comprehension; they belong to different subgroups of the Turkic languages ...

 इन्हें भी देखें 
 अल्ताई लोग
 साइबेरियाई तुर्की भाषाएँ
 अल्ताई गणराज्य
 अल्ताई क्राय

 सन्दर्भ 

श्रेणी:अल्ताई गणतंत्र
श्रेणी:अल्ताई क्राय
श्रेणी:रूस की भाषाएँ
श्रेणी:तुर्की भाषाएँ
श्रेणी:साइबेरियाई तुर्की भाषाएँ
विश्लेषी रसायन

एक गैस वर्णलेखिकी (Gas chromatography) प्रयोगशाला का दृष्य|300px|right|thumb 
विश्लेषी रसायन (Analytical chemistry) के अन्तर्गत प्राकृतिक एवं कृत्रिम पदार्थों में विद्यमान रासायनिक घटकों का परिष्करण (separation), पहचान तथा प्रमात्रीकरण (quantification) किया जाता है। यह दो तरह का होता है - गुणात्मक विश्लेषण (Qualitative analysis) तथा मात्रात्मक विश्लेषण (quantitative analysis)। गुणात्मक विश्लेषण से किसी नमूने में विद्यमान घटकों की पहचान होती है तथा मात्रात्मक विश्लेषण के द्वारा इन घटकों की मात्रा निर्धारित की जाती है। रसायनविज्ञान में विश्लेषण शब्द का प्रयोग सबसे पहले [रॉबर्ट बॉयल] (Robert Boyle) ने पदार्थों का संघटन ज्ञात करने की विधि के लिए किया था। 

पुनः वैश्लेषिक विधियों को दो भागों में बांट सकते हैं- शास्त्रीय (classical) तथा यंत्रीय (instrumental)। शास्त्रीय वैश्लेषिक विधि को आर्द्र रसायन (wet chemistry) भी कहते हैं। 

इन सबके अलावा विश्लेषी रसायन प्रयोगों के डिजाइन, रसायनमिति तथा मापन के नए औजारों के विकास आदि पर भी विचार करता है। विश्लेषी रसायन का उपयोग न्यायालयी विधिशास्त्र (फोरेंसिक्स), जैवविश्लेषण, चिकित्सीय विश्लेषण, पर्यावरणीय विश्लेषण और पदार्थों के विश्लेषण में किया जाता है। विश्लेषण के परिणामों से पदार्थ की संरचना से सम्बन्धित जानकारी भी मिलती है।

 रासायनिक विश्लेषक 
रासायनिक विश्लेषणविधि के विशेषज्ञ को विश्लेषक (analyst) कहते हैं। उसका कार्य है अनेक प्रकार के पदार्थों का विश्लेषण करके उनके संघटन तथा उनकी शुद्धता के विषय में अपनी रिपोर्ट देना। प्रयोगशालाओं तथा उद्योगशालाओं के अतिरिक्त व्यापारिक निर्माण के कारखानों में भी विश्लेषक का बहुत ही महत्वपूर्ण स्थान है, जहाँ पर उसका काम निर्माणप्रक्रिया पर नियंत्रण रखना तथा पदार्थों की शुद्धता की समय समय पर परीक्षा करना है। इसके अतिरिक्त उस विशेष व्यवसाय संबंधी शोध कार्यों में भी उसको लगा रहना पड़ता है।

अपराध अभियोगों, या नागरिक अभियोगों की न्यायिक जाँच के अंतर्गत भी विश्लेषक की सेवाओं की बड़ी आवश्यकता होती है। इन कार्यों के लिए सरकार ने रासायनिक परीक्षक (chemical examiner), या अधिकृत विश्लेषक (public analyst), के पद स्थापित कर रखे हैं जिनकी प्रयोगशालाओं में, अभियोगों की न्यायिक जाँच संबंधी कार्यों के अतिरिक्त, खाद्यपदार्थों, पेय पदार्थों, शराब, तंबाकू तथा दूध आदि का विश्लेषण कार्य भी होता रहता है। विश्लेषक आयात का निर्यात संबंधी पदार्थों का भी विश्लेषण प्रयोगशालाओं में, या चुंगी अथवा सीमा-शुल्क-विभागों द्वारा स्थापित प्रयोगशालाओं में, करता है। इन सबमें विश्लेषक का विशेष महत्व है। सरकारी विश्लेषकों के अतिरिक्त कुछ लोग व्यक्तिगत रूप से भी इस कार्य को करते हैं। विश्लेषक को रासायनिक विश्लेषण के अतिरिक्त सूक्ष्मदर्शकी, भेषजी तथा चिकित्साविज्ञान का भी ज्ञान होना आवश्यक है।

रासायनिक विश्लेषण में सूक्ष्म विश्लेषण (microanalysis) विधियों का ज्ञान हो जाने के फलस्वरूप प्रयोगशालाओं में सूक्ष्म विश्लेषकों (microanalyst) का विशेष स्थान हो गया है। रासायनिक प्रयोगशालाओं से अनुसंधान कार्य संबंधी प्राप्त यौगिकों के अतिरिक्त, अन्य अनुसंधान कार्यों में, जहाँ प्राप्त पदार्थ बहुत कम मात्रा में उपलब्ध होता है, विश्लेषण में सूक्ष्म विश्लेषकों की सहायता अनिवार्य है।

 इन्हें भी देखें 
 गुणात्मक अकार्बनिक विश्लेषण
 गणितीय विश्लेषण

 बाहरी कड़ियाँ 
प्रायोगिक रसायन-विज्ञान-२
 Annual Review of Analytical Chemistry
 American Chemical Society: Division of Analytical Chemistry
 Royal Society of Chemistry: Analytical Gateway

*
श्रेणी:पदार्थ विज्ञान
विश्लेषी संख्या सिद्धान्त

अंगूठाकार|विश्लेषी संख्या सिद्धान्त
गणितीय विश्लेषण से शब्दार्थ के अनुसार गणित को सरलतम तत्वों में विघटित करने का तात्पर्य होता है। ये तत्व अंततोगत्वा संख्याएँ ही हैं। क्रॉनेकर ने भी कहा है : ईश्वर ने धन पूर्णांकों की रचना की है, तथा अन्य सभी संख्याएँ मनुष्य द्वारा बनाई हुई हैं।

 परिचय 
संख्या की कल्पना ने अनेक सामान्य सिद्धांतों से ही रूप ग्रहण किया है। हम धन पूर्णांकों से प्रारंभ करते हैं। जोड़ने तथा गुणन की कठिनाइयों को दूर करने के लिये ऋण संख्याओं तथा भिन्नांकों की कल्पना की गई तथा परिमेय संख्याओं (rational number) के निकायों का निर्माण हुआ। परिमेय संख्याओं का निकाय क्रमित है, अर्थात यदि इस निकाय की दो भिन्न संख्याएँ क तथा ख हों तो उनमें से एक दूसरी से बड़ी होगी, तथा यदि क> ख और ख >ग तो क > ग जबकि क ख और ग इस निकाय की संख्याएँ हैं। यदि दो भिन्न परिमेय संख्याएँ क तथा ख दी हुई हों तो हम सदा एक तीसरी परिमेय संख्या ग प्राप्त कर सकते हैं, जो इनमें से एक से बड़ी हो तथा दूसरे से छोटी हो। इससे यह सिद्ध होता है कि किन्हीं दो भिन्न परिमेय संख्याओं के बीच असंख्य परिमेय संख्याएँ होती हैं।

भिन्नाकों तथा ऋणांकों का समावेश दो दृष्टिकाणों से न्यायोचित सिद्ध किया जा सकता है। किसी इकाई के बराबर भागों में से कुछ को व्यक्त करने के लिये भिन्नाकों की आवश्यकता होती है तथा ऋण संख्याएँ विपरीत दिशाओं में स्थित मापों को नापने के लिये उपयुक्त साधन प्रदान करती हैं। इस तर्क को व्यावहारिक गणित के विद्वान का तर्क माना जा सकता है। दूसरी ओर शुद्ध गणितज्ञ का भी तर्क है। इसके लिये धन, ऋण, भिन्न तथा पूर्ण संख्याओं की कल्पना एक ऐसे आधार पर स्थित है जो मापों से स्वतंत्र है। इनकी दृष्टि में गणितीय विश्लेषण एक ऐसी पद्धति है जो केवल संख्याओं से संबद्ध है तथा जिसका नापी जानेवाली वस्तुओं से कोई वास्तविक संबंध नहीं है।

गणितीय विश्लेषण को पूर्णाकों की कल्पना पर आधारित करना संभव है। तत्पश्चात भिन्न प्रकार की संख्याओं की, उनके बीच समानता तथा असामनता की, तथा चारों आधारभूत संक्रियाओं की क्रमागत परिभाषाएँ अमूर्त रूप से प्रस्तुत की जा सकती हैं।

परिमेय से अपरिमेय तक की संख्याओं की कल्पना का विस्तार उतना ही स्वाभाविक है जितना धन पूर्णांकों से भिन्न संख्याओं तथा ऋण परिमेय संख्याओं तक का। सभी स्थितियों में हल संभव होने के लिए अपरिमेय संख्याओं की कल्पना की गई। यदि हमें ऐसे वर्ग की कर्ण रेखा को नापना हो जिसकी हर भुजा इकाई हो तो व्यावहारिक दृष्टि से भी इस विस्तार की आवश्यकता स्पष्ट हो जाती है।

अपरिमेय संख्याओं का समावेशन करने के लिये डेडकिंड (Dedekind) तथा कैंटर (Cantor) ने अपने अपने सिद्धांत प्रस्तुत किए। परिमेय तथा अपरिमेय संख्याएँ दोनों वास्तविक संख्याओं के नाम से अभिहित की जाती हैं। इसके बाद संख्या की कल्पना का विस्तार संमिश्र संख्याओं तक किया गया: x + i y एक संमिश्र संख्या है जहाँ x और y वास्तविक संख्याएँ हैं तथा i, -1 का वर्गमूल है। संख्याओं की कल्पना से चरों (Variables) की कल्पना का उदगम होता है, जो इन मूल्यों को ग्रहण करते हें। चरों की कल्पना से हम वास्तविक चरों के फलन अथवा संमिश्र चरों के फलन (Function) की कल्पना तक पहुँचते हैं। तब संमिश्र चरों के फलित सिद्धांत और वास्तविक चरों के फलन सिद्धांत का विकास होता है। यह सब गणितीय विश्लेषण के अंतर्गत आता है।

 इन्हें भी देखें 
 गणितीय विश्लेषण

 

ru:Теория чисел#Аналитическая теория чисел
uk:Теорія чисел#Аналітична теорія чисел
बिया नदी

thumb|230px|बिया नदी का एक नज़ारा
बिया नदी (रूसी: Бия, अंग्रेज़ी: Biya) रूस के साइबेरिया क्षेत्र में अल्ताई गणतंत्र और अल्ताई क्राय विभागों में स्थित एक ३०१ किमी लम्बी नदी है। यह तेलेत्स्कोये झील (Озеро Телецкое, Teletskoye lake) से शुरू होती है और आगे चलकर बियस्क शहर से २६ किमी दक्षिण-पश्चिम में इसका कतुन नदी के साथ विलय हो जाता है, जिसके बाद मिली हुई धारा साइबेरिया की महान ओब नदी कहलाती है।Biogeochemistry of major world rivers, Egon T. Degens, Stephan Kempe, International Council of Scientific Unions. Scientific Committee on Problems of the Environment, United Nations Environment Programme, Wiley, 1991, ISBN 978-0-471-92676-4, ... Based on water content, Ob is the third largest river of the Soviet Union. The river is formed by the confluence of mountain torrents Biya (outflowing from Teletskoye Lake) and Katun (taking its source from Belukha Mountain glaciers) ... बिया नदी का कुल जलसम्भर क्षेत्र ३७,००० वर्ग किमी है। यह हर साल नवम्बर से मध्य या दिसम्बर की शुरुआत में जम जाती है और अप्रैल में जाकर फिर पिघल जाती है। इसकी अधिकतम गहराई २८ फ़ुट (८.५ मीटर) है और इसपर बियस्क शहर तक जलीय यातायात चलता है।

 इन्हें भी देखें 
 तेलेत्स्कोये झील
 ओब नदी
 कतुन नदी
 साइबेरिया
 जलसम्भर

 सन्दर्भ 

श्रेणी:साइबेरिया की नदियाँ
श्रेणी:रूस की नदियाँ
श्रेणी:अल्ताई क्राय
श्रेणी:अल्ताई गणतंत्र
श्रेणी:साइबेरिया
कतुन नदी

thumb|230px|तुन्गुर गाँव के पास कतुन नदी
thumb|230px|अल्ताई गणतंत्र में कतुन नदी का एक दृश्य
कतुन नदी (रूसी: Катунь, अंग्रेज़ी: Katun) रूस के साइबेरिया क्षेत्र में अल्ताई गणतंत्र और अल्ताई क्राय विभागों में स्थित एक ६८८ किमी लम्बी नदी है। यह अल्ताई पर्वत शृंखला के सबसे ऊँचे पहाड़, बेलुख़ा पर्वत (Белуха, Belukha) पर स्थित हिमानी (ग्लेशियर) से शुरू होती है और आगे चलकर बियस्क शहर से २६ किमी दक्षिण-पश्चिम में इसका बिया नदी के साथ विलय हो जाता है, जिसके बाद मिली हुई धारा साइबेरिया की महान ओब नदी कहलाती है।Biogeochemistry of major world rivers, Egon T. Degens, Stephan Kempe, International Council of Scientific Unions. Scientific Committee on Problems of the Environment, United Nations Environment Programme, Wiley, 1991, ISBN 978-0-471-92676-4, ... Based on water content, Ob is the third largest river of the Soviet Union. The river is formed by the confluence of mountain torrents Biya (outflowing from Teletskoye Lake) and Katun (taking its source from Belukha Mountain glaciers) ... बिया नदी का कुल जलसम्भर क्षेत्र ६०,९०० वर्ग किमी है। यह हर साल नवम्बर से मध्य या दिसम्बर की शुरुआत में जम जाती है और अप्रैल में जाकर फिर पिघल जाती है। इसपर जलीय यातायात चलता है।

 उपनदियाँ 
कतुन नदी में कुछ अन्य उपनदियाँ अपना जल विलय कर देती हैं। इनमें अरगुत नदी (Argut), चुया नदी (Chuya), कोकसा नदी (Koksa) और सेमा नदी (Sema) शामिल हैं।

 इन्हें भी देखें 
 ओब नदी
 बिया नदी
 साइबेरिया
 जलसम्भर

 सन्दर्भ 

श्रेणी:साइबेरिया की नदियाँ
श्रेणी:रूस की नदियाँ
श्रेणी:अल्ताई क्राय
श्रेणी:अल्ताई गणतंत्र
श्रेणी:साइबेरिया
वाम्बा क्षेत्र

वाम्बा क्षेत्र कांगो लोकतान्त्रिक गणराज्य का एक क्षेत्र है जिसका प्रशासनिक केन्द्र वाम्बा का शहर है। यह इलाका सोने के खनन के लिए प्रसिद्ध है।
thumb|left|400px
अंतानिओ वेरिओ

300px|right|thumb|एन्तानिओ वेरिओ
अंतोनिओ वेरिओ (Varrio, Antonio, १६४०-१७०७) इटली का दरबारी चित्रकार था। फ्रांसीसी कला अकादमी से वह लगभग १६७१ ई. में इंग्लैंड आया। विंडसर तथा व्हाइट हाल के राजभवनों में उसे चित्र बनाने का काम दिया गया। बाद में उसने चैटसवर्थ तथा बर्ले में भी चित्र बनाए। १६९९ में वह क्वीन एन की आज्ञा से हैपटन कोर्ट के लिए चित्र बनाने में संलग्न हुआ।

वेरिओ की चित्रकला अलंकरणप्रधान थी। वह गाढ़े चमकदार रंगों से तड़क-भड़कवाले चित्र बनाता था और चित्र के पात्रों की वेशभूषा को खूब अलंकृत कर चित्रित करता था। ऐसे चित्र उस समय इंग्लैड में नए-नए चले थे और साधारण दर्शकों का खूब मनोरंजन करते थे।

 बाहरी कड़ियाँ 
British Art, Online Encyclopedia, 2009 

श्रेणी:इटली के चित्रकार
आगज़नी

thumb|230px|ईरान के २००९ राष्ट्रपति चुनावों के बाद हुई झड़पों में आगज़नी में जलाई गई एक बस
आगज़नी (अंग्रेज़ी: arson या arsony) जानबूझ कर किसी इमारत, घर, वाहन, जंगली क्षेत्र या अन्य सम्पत्ति में आग लगाने के अपराध को कहते हैं।Star English-Hindi Dictionary , Joseph W. Raker, Rama Shankar Shukla, pp. 65, Star Publications, 1995, ISBN 978-81-86264-22-5, ... arson ... criminal act of setting fire आगज़नी ... किसी स्थान पर लापरवाही या ग़लती से आग लगा देना, या फिर स्वयं ही किसी कारण कहीं आग लग जाना आगज़नी से अलग समझे जाते हैं, हालांकि वे भी अन्य प्रकार के अपराध हो सकते हैं। आगज़नी अक्सर दंगे-फ़सादों में या किसी से व्यक्तिगत शत्रुता निकालने में देखी जाती है। व्यापार में भी कभी-कभी अपने प्रतिद्वंदी के कारख़ानों को ठप्प करने के लिए या फिर बीमा करवाकर अपने घाटे में चल रहे व्यापार से स्वयं ही ग़ैर-कानूनी विधि से पैसा लेने के लिए आगज़नी का अपराध देखा जाता है।

बहुत से देशों में आगज़नी से हुई मौतों को हत्या का दर्जा दिया जाता है और पकड़े जाने पर अपराधी को फांसी जैसा मृत्यु-दंड तक मिल सकता है। कुछ क्षेत्रों में आगज़नी में बच्चों को पहुंची चोट या मौतों के लिए विशेष कड़े दंड निर्धारित हैं।

 आगज़नी के चिह्न 
पुलिस, बीमा निरीक्षकों, अग्निशमन करने वालों और अन्य सम्बन्धी लोगों को अक्सर बिना अपराध के लगी आग और आगज़नी में अंतर बताने की शिक्षा दी जाती है।

 अग्निकांड 
कभी-कभी आगज़नी के लिए 'अग्निकांड' शब्द भी प्रयोग होता है। इसके बावजूद, ध्यान दें कि जबकि 'आगज़नी' शब्द सदैव एक अपराध के सन्दर्भ में इस्तेमाल किया जाता है, 'अग्निकांड' किसी बिना-जुर्म के लगी भयंकर आग के लिए भी प्रयोग होता है।Allied Chambers Transliterated Hindi-Hindi-English Dictionary , Henk W. Wagenaar, S. S. Parikh, D. F. Plukker, R. Veldhuijzen van Zanten, pp. 13, Allied Publishers, 1993, ISBN 978-81-86062-10-4, ... अग्निकांड (m.) arson, conflagration ...

 इन्हें भी देखें 
 अपराध

 सन्दर्भ 

श्रेणी:आगज़नी
श्रेणी:अपराध
श्रेणी:अग्निशमन

fr:Incendie#Incendies volontaires
अग्निशमन

thumb|230px|सन् २००६ में कनाडा में एक आग से जूझते अग्नियोद्धा
अग्नि-शमन या अग्नि-निर्वापण मानव जीवन को संकट में डालने वाली और सम्पत्ति और पर्यावरण को विनाशकारी अवांछित अग्नि को बुझाने या नियन्त्रण का कार्य है।अग्निशमन में संलग्न व्यक्ति को अग्नियोद्धा या दमकलकर्मी के रूप में जाना जाता है।

अग्निशामक सामान्यतः उच्च स्तर के तकनीकी प्रशिक्षण से गुजरते हैं। इसमें संरचनात्मक अग्निशमन और वन्यभूमि अग्निशमन अन्तर्गत है। विशिष्ट प्रशिक्षण में विमान अग्निशमन, शिपबोर्ड अग्निशमन, वायु अग्निशमन, सामुद्रिक अग्निशमन और नैकट्य अग्निशमन अन्तर्गत हैं।

ज्वलनशील सामग्रियों द्वारा बनाए गए विषाक्त वातावरण के कारण अग्निशमन एक संकटमय वृत्ति है, जिसमें प्रमुख विपद धूम्र, ऑक्सिजन अभाव, उच्च तापमान और हिंसक वायु का प्रवाह है। इनमें से कुछ संकटों से निपटने के लिए अग्निशमन कर्मी स्व-निहित श्वासोपकरण ले जाते हैं।  अतिरिक्त विपदों में गिरना शामिल है - सीमित दृश्यता के तहत अपरिचित लेआउट या सीमित स्थानों पर नेविगेट करते समय एक निरंतर संकट - और संरचनात्मक पतन जो एक विषाक्त वातावरण में आने वाली समस्याओं को बढ़ा सकता है।

अग्निशमन अभियान में पहला कदम अग्न्युत्पत्ति की खोज करना और विशिष्ट संकटों की पहचान करना है। अग्नि को जल, ईन्धन या ऑक्सिडेंट हटाने, या रासायनिक ज्वाला अवरोध से बुझाया जा सकता है;  यद्यपि, क्योंकि अग्नि को शामिल तत्वों के आधार पर वर्गीकृत किया जाता है, जैसे कि ग्रीस, पेपर, वैद्युतिक सामान, आदि, एक विशिष्ट प्रकार के अग्निशामक यंत्र की आवश्यकता हो सकती है। वर्गीकरण अग्नि के प्रकार पर आधारित है जिसके लिए बुझाने वाला अधिक उपयुक्त है।

 इन्हें भी देखें 
 आग
 आगज़नी

 सन्दर्भ 

श्रेणी:अग्निशमन
श्रेणी:आग
इसराइल की भूमि

thumb|250px|right|
thumb|250px|right|

इसराइल की भूमि (इब्रानी: אֶרֶץ יִשְׂרָאֵל Eretz Yisra'el) मोटे तौर पर दक्षिणी लेवंत (कनान के रूप में भी अंग्रेजी में जाना जाता द्वारा क्षेत्र के लिए इसी क्षेत्र के लिए एक नाम है। Rachel Havelock, River Jordan: The Mythology of a Dividing Line, University of Chicago Press, 2011 p.210. [बाइबल के अनुसार भूमि के मूल निवासियों के बाद], [फिलिस्तीन रोमन यहूदिया के बाद रोम के लोगों बार Kochba विद्रोह, सीरिया पलेस्तिना समाप्त कर दिया गया था के बाद], [देश की बाइबिल इब्राहीम से वादा और अपने पोते के बाद वादा भूमि याकूब (इसराइल कहा जाता है) और शाश्वत], या बस अपने पवित्र भूमि बेटों [यहूदी, ईसाई और इस्लामी धर्मों]) में अपनी धार्मिक तात्पर्य बाद।  धार्मिक विश्वास है कि क्षेत्र में यहूदी लोगों के एक विरासत ईश्वर प्रदत्त है टोरा, विशेष रूप से उत्पत्ति और पलायन की पुस्तकों के रूप में अच्छी तरह से भविष्यद्वक्ताओं पर आधारित है। उत्पत्ति की पुस्तक के अनुसार, भूमि परमेश्वर की ओर से अपने बेटे इसहाक के माध्यम से और इस्राएली, याकूब, इब्राहीम के पोते की सन्तान इब्राहीम के वंश को देने का वादा किया गया था। पाठ की एक शाब्दिक पढ़ने से पता चलता है कि भूमि वादा (या एक समय में किया गया था) एक भगवान और इस्राएलियों के बीच बाइबिल वाचाएं की। 

 सन्दर्भ 

श्रेणी:इज़राइल
दमकलकर्मी

thumb|230px|अमेरिका के मिशिगन राज्य में आग-निरोधक वस्त्र धारण किये हुए आग से जूझते अग्नि योद्धा
दमकल कर्मी या अग्नि-योद्धा प्रथम प्रतिक्रियाकर्ता और सुरक्षाकर्मी हैं जो अग्निशमन में व्यापक रूप से प्रशिक्षित हैं, मुख्य रूप से विपज्जनक अग्नि बुझाने के लिए जो जीवन, सम्पत्ति और पर्यावरण को संकट में डालते हैं और साथ ही साथ लोगों को बचाने और कुछ मामलों या न्यायक्षेत्रों में पशुओं को भी संकटमय स्थितियों से बचाते हैं।

अग्निशमन सेवा, जिसे कुछ देशों में अग्निशामक दल या अग्निशमन विभाग के रूप में भी जाना जाता है, तीन मुख्य आपातकालीन सेवाओं में से एक है। नगरीय क्षेत्रों से लेकर जहाजों पर सवार होकर, विश्व भर में दमकल कर्मी सर्वव्यापी हो गए हैं।

दमकल कर्मियों के करियर के दौरान प्रशिक्षण मूल्यांकन के दौरान सुरक्षित संचालन के लिए आवश्यक कौशल नियमित रूप से अभ्यास किया जाता है। प्रारम्भिक अग्निशमन कौशल सामान्यतः स्थानीय, क्षेत्रीय या राज्य द्वारा अनुमोदित अग्नि अकादमियों या प्रशिक्षण पाठ्यक्रमों के माध्यम से सिखाए जाते हैं। एक विभाग की आवश्यकताओं के आधार पर, इस समय तकनीकी बचाव और पूर्व-चिकित्सालयी चिकित्सा जैसे अतिरिक्त कौशल और प्रमाणन भी प्राप्त किए जा सकते हैं।

दमकल कर्मी अन्य आपातकालीन प्रतिक्रिया संस्थानों जैसे कि पुलिस और आपातकालीन चिकित्सा सेवा के साथ मिलकर काम करते हैं। अग्नि योद्धा की भूमिका दोनों के साथ अभिव्याप्त हो सकती है। अग्न्यन्वेषक या फायर मार्शल आग लगने के कारणों की जांच करते हैं। यदि अग्नि अग्निकाण्ड या अवहेलना के कारण लगी थी, तो उनका कार्य कानून प्रवर्तन के साथ अभिव्याप्त होगा। अग्नि योद्धा भी अक्सर आपातकालीन चिकित्सा सेवा कुछ मात्रा तक प्रदान करते हैं, जिसमें रोगीवाहन परिवहन आने तक उन्नत जीवन समर्थन शुरू करने के लिए कुछ प्रणालियों में इंजन, ट्रक और बचाव कम्पनियों से पूर्णकालिक पराचिकित्सकों के रूप में प्रमाणित करना और काम करना शामिल है।

 इन्हें भी देखें 
 अग्निशमन
 आग
 आगज़नी
 अग्निशामक यंत्र

 सन्दर्भ 

श्रेणी:अग्निशमन
श्रेणी:सुरक्षा-सम्बन्धी व्यवसाय
तेलेत्स्कोये झील

thumb|230px|झील का दक्षिणी छोर
तेलेत्स्कोये झील (रूसी: Теле́цкое о́зеро, ओज़ेरो तेलेत्स्कोए; अल्ताई: Алтын Кӧл, अलत्यिन कोल, अर्थ: सुनहरी झील; अंग्रेज़ी: Lake Teletskoye) रूस के अल्ताई गणतंत्र विभाग में अल्ताई पर्वतों के दरम्यान स्थित एक झील है। समुद्र तल से ४३४ मीटर ऊपर स्थित यह झील ७८ किमी लम्बी, ५ किमी चौड़ी और ३२५ मीटर गहरी है। यह अल्ताई पहाड़ों में सयल्यूगेम​ पर्वत शृंखला और पश्चिमी सायन पर्वत शृंखला के मिलन स्थल पर स्थित है।

 विवरण 
तेलेत्स्कोये झील का सतही क्षेत्रफल २३३ वर्ग किमी है और यह अपने साफ़ पानी के लिए मशहूर है जिसमें ६ से १४ मीटर तक देखा जा सकता है। इस झील में लगभग ७० नदियाँ और १५० मौसमी झरने अपना पानी ले जाते हैं, जिनमें से चुल्यिश्मन नदी (Чулышман, Chulyshman) सबसे बड़ी है। झील से एक मुख्य नदी पानी बहार ले जाती है। यह बिया नदी है, जो आगे जाकर कतुन नदी के साथ संगम करके साइबेरिया की प्रसिद्ध ओब नदी कहलाती है।

 अल्ताई मान्यता 
स्थानीय अल्ताई लोगों की झील के बारे में एक लोक-मान्यता है जिसके आधार पर इस झील का अल्ताई भाषा में नाम 'अल्त्यिन कोल' पड़ा, जिसका अर्थ 'सोने (धातु) वाली नदी' है। कहा जाता है कि प्राचीनकाल में एक अमीर आदमी के पास एक सोने की ईट थी जिस से वह खाना ख़रीदना चाहता था। वह पूरे अल्ताई क्षेत्र में घूमा लेकिन उसे ऐसा कोई न मिला जो उसे खाना बेचे। आख़िरकार झुंझला के उसने झील में अपनी ईट फेंक दी, जिस से इस झील का नाम पड़ा।Altai Republic : official portal , Department of Government communication and information of the Altai Republic, Accessed 2010-01-14

 तेलेत्स्कोये झील से सम्बंधित कुछ नज़ारे 
 center|210px|thumb|अल्ताई पहाड़ (अगस्त २००९)
  center|210px|thumb|तट पर कंकड़ (२०१० की गर्मियाँ)
  center|210px|thumb|झील का पथरीला किनारा (जुलाई २०१०)
  center|210px|thumb|झरना (अगस्त २०१०)
   
 center|210px|thumb|शाम के समय (जुलाई २०१०) 
  center|150px|thumb|ताइगा (अगस्त २०१०)
  center|150px|thumb|झील-किनारे बना स्नानघर (अगस्त २००९)
  center|260px|thumb|झील पर करती नौका (जुलाई २००८)
   

 इन्हें भी देखें 
 अल्ताई गणतंत्र
 अल्ताई पर्वत
 बिया नदी

 सन्दर्भ 

श्रेणी:अल्ताई गणतंत्र
श्रेणी:रूस की झीलें
श्रेणी:साइबेरिया की झीलें
ताइगा

thumb|230px|रूस के बयकाल झील के पास उगते ताइगा वन
ताइगा या तायगा (रूसी: тайга́, अंग्रेजी: taiga (टैगा)) विश्व के उत्तरी क्षेत्रों का एक बायोम है जिसमें चीड़ (पाइन), सरल (स्प्रूस) और लार्च जैसे कोणधारी (कॉनिफ़ेरस​) वृक्षों के वन फैले हुए हैं।Biology: Understanding Life, Sandra Alters, pp. 813, Jones & Bartlett Learning, 2000, ISBN 978-0-7637-0837-5, ... The taiga is the coniferous forest of the north ... The taiga consists primarily of cone-bearing evergreen trees, which are able to survive long, cold winters and low levels of precipitation ... क्षेत्रफल के हिसाब से ताइगा दुनिया का सबसे विस्तृत बायोम है और विश्व का २९% वनग्रस्त इलाक़ा ताइगा है।

 महाद्वीपों पर विस्तार 
ताइगा के वन विश्वभर में उत्तरी इलाक़ों पर फैले हुए हैं:
 उत्तरी अमेरिका के कनाडा, अलास्का और सुदूर उत्तरी संयुक्त राज्य इस बायोम में आते हैं।
 यूरोप के स्कैंडिनेवियाई देश (स्वीडन, फिनलैंड, नोर्वे का अधिकतर भाग, आइसलैंड का तटीय क्षेत्र इसमें आते हैं।
 रूस का पश्चिम में फिनलैंड की सीमा से लेकर पूर्व में प्रशांत महासागर तक काफ़ी भाग इसमें शामिल हैं। इसमें साइबेरिया का अधिकाँश हिस्सा भी आता है।
 एशिया में उत्तरी काज़ाख़स्तान, उत्तरी मंगोलिया और जापान के होक्काइदो द्वीप का उत्तरी हिस्सा इसमें सम्मिलित है।

 इन्हें भी देखें 
 कोणधारी
 बायोम
 टुन्ड्रा

 सन्दर्भ 

श्रेणी:ताइगा
श्रेणी:वन
श्रेणी:कोणधारी
श्रेणी:साइबेरिया
श्रेणी:बायोम
कैमरा ल्यूसिडा

300px|right|thumb|कैमरा ल्यूसिडा की सहायता से चित्रांकन करते हुए 
right|thumb|300px
प्रकाशचित्रक या कैमेरा ल्यूसिडा (Camera Lucida) एक प्रकाशीय उपकरण (Optical instrument) है, जिससे किसी वस्तु का रेखाचित्र सरलतापूर्वक बनाया जा सकता है। इसका अविष्कार वुलैस्टन (Wollaston, W.H.) ने १८०७ ई. में किया था। 

इसका मुख्य भाग एक पूर्ण परावर्तक प्रिज्म (Prism) होता है जिसमें चार प्रकाशीय फलक (पार्श्व फलक) होते हैं। इस प्रिज्म का एक कोण समकोण होता है। इसके सामने का कोण १३५ डिग्री और शेष प्रत्येक कोण ६७.५० डिग्री का होता है। इस प्रिज्म के द्वारा बगल की किसी वस्तु का प्रतीयमान प्रतिबिंब (Virtual image) नीचे रखे कागज पर दिखाई पड़ता है। आँख प्रिज्म के एक कोने पर इस प्रकार रखी जाती है कि पुतली के आधे भाग से प्रिज्म में होकर जानेवाला प्रकाश दिखाई देता है और शेष आधे भाग से नीचे रखा हुआ कागज दिखाई पड़ता है। लेंस ल द्वारा कागज और वस्तु का प्रतिबिंब एक ही तल में दिखाई देते हें। इससे लंबन दोष (Parallax) के कारण त्रुटि नहीं होती, अन्यथा आँख थोड़ा इधर उधर हिलने से पेंसिल और बिंब में विस्थापन हो जायगा। इस प्रकार प्रतिबिंब, कागज और पेंसिल सब एक साथ ही दिखाई पड़ते हैं। चित्रकार को ऐसा प्रतीत होता है जैसे वह किसी चित्र पर पेंसिल चला रहा हो।

ऐबि (Abbe) का प्रकाशचित्रक सूक्षमदर्शी (Microscope) में लगाया जाता है। इसमें एक अर्धपारदर्शक (Semi-transparent) दर्पण होता है, जो सूक्ष्मदर्शी के ऊपर लगाया जाता है। एक दूसरा दर्पण कागज के ऊपर रहता है। इस उपकरण में सूक्ष्मदर्शी को इस प्रकार ठीक करते हैं कि कागज और वस्तु का प्रतिबिंब एक ही तल में दिखाई दे।

 बाहरी कड़ियाँ 
 Kenyon College Department of Physics on the Camera Lucida
 How to use a Camera Lucida
 Leon Camera Lucida

श्रेणी:प्रकाशीय युक्तियाँ
श्रेणी:फोटोग्राफी का इतिहास
पुल-ए-आलम

thumb|230px|पुल-ए-आलम का एक दृश्य
पुल-ए-आलम (दरी फ़ारसी: , अंग्रेज़ी: Pul-i-Alam) पूर्वी अफ़ग़ानिस्तान के लोगर प्रान्त की राजधानी है। यह शहर अफ़ग़ानिस्तान के गृह युद्ध में बहुत क्षतिग्रस्त हुस था और सन् २००१ में तालिबान के सत्ता से हटाए जाने के बाद यहाँ काफ़ी पुनर्निर्माण हुआ है। अपने शासन के दौरान तालिबान ने यहाँ सभी लड़कियों के स्कूल बंद कराने की कोशिश करी थी। सत्ता से हटाए जाने के बाद भी २ अक्टूबर २००६ को दस कट्टरपंथियों के दस्ते ने यहाँ एक लड़कियों की पाठशाला जलाने की कोशिश करी लेकिन नागरिकों ने एक दल ने उन्हें खदेड़ दिया।Education under attack, 2007, Brendan O'Malley, pp. 53, UNESCO, 2007, ISBN 978-92-3-104146-4, ... For instance, in Puli Alam District, Logar province, on 2 अक्टूबर 2006, villagers ran out to confront ten extremists who were trying to set fire to the Kamail Girls' School in Hesarek village ...

 लोग 
पुल-ए-अलाम में अधिकतर पश्तून और ताजिक लोग रहते हैं।

 इन्हें भी देखें 
 लोगर प्रान्त

 सन्दर्भ 

श्रेणी:अफ़्गानिस्तान के शहर
श्रेणी:मध्य एशिया के शहर
श्रेणी:लोगर प्रान्त
फॉर्मिक अम्ल

right|thumb|200px|फॉर्मिक अम्ल की संरचना
फॉर्मिक अम्ल एक कार्बनिक यौगिक है। यह लाल चींटियों,जूँआ , शहद की मक्खियों, बिच्छू तथा बर्रों के डंकों में पाया जाता है। इन कीड़ों के काटने या डंक मारने पर थोड़ा अम्ल शरीर में प्रविष्ट हो जाता है,तो उस स्थान पर जलन होने लगती है तथा वह स्थान फूल जाता है और दर्द करने लगता है। पहले लाल चींटयों (लैटिन नाम 'फॉर्मिका') को
पानी के साथ गरम करके, उनका सत खींचने पर उसमें फार्मिक अम्ल मिला पाया गया। इसीलिए अम्ल का नाम 'फॉर्मिक' पड़ा।

इसका उपयोग रबड़ जमाने, रँगाई, चमड़ा कमाई तथा कार्बनिक संश्लेषण में होता है

 गुणधर्म 
यह एकक्षारकी वसा अम्लों की श्रेणी का प्रथम सदस्य है। दूसरे वसा-अम्लों के विपरीत फॉर्मिक अम्ल तथा फॉमेंट तेज अपचायक होते हैं और अपचयन गुण में ये ऐल्डिहाइड के समान होते हैं। यह रजत लवणों को रजत में, फेहलिंग विलयन को लाल क्यूप्रस ऑक्साइड में तथा मरक्यूरिक क्लोराइड को मर्करी में अपचयित कर देता है। इसका सूत्र HCOOH है। इसे मेथिल ऐल्कोहॉल या फॉर्मैंल्डिहाइड के उपचयन द्वारा, ऑक्सैलिक अम्ल को शीघ्रता से गरम करके अथवा ऑक्सैलिक अम्ल को ग्लिसरीन के साथ १०० से ११० डिग्री सें. तक गरम करके प्राप्त किया जाता है।

 निर्माण 
अजल फार्मिक अम्ल बनाने के लिए, लेड या ताम्र फॉमेंट के ऊपर १३० डिग्री सें. पर हाइड्रोजन सल्फाइड प्रवाहित किया जाता है। सांद्र फॉर्मिक अम्ल को सोडियम फार्मेट के (भार के) ९०% फॉर्मिक अम्ल में बने विलयन को सांद्र सल्फ्यूरिक अम्ल के साथ आसुत करके बनाया जाता है। यह तीव्र गंधवाला रंगहीन द्रव है। यह किसी भी अनुपात में पानी, एल्कोहॉल तथा ईथर में मिश्र्य (mixable) है। इसका क्वथनांक १००.८ डिग्री सें. है। त्वचा पर गिरने पर बहुत जलन होती है और फफोले बन जाते हैं।

 बाहरी कड़ियाँ 
 Carbon monoxide as reagent in the formylation of aromatic compounds.
 International Chemical Safety Card 0485.
 NIOSH Pocket Guide to Chemical Hazards.
 ChemSub Online (Formic acid).
 Ants shooting formic acid (video).

श्रेणी:कार्बनिक यौगिक
श्रेणी:फॉर्मेट
श्रेणी:कार्बोक्सिलिक अम्ल
श्रेणी:विलायक
लश्कर गाह

thumb|230px|लश्कर गाह मस्जिद
लश्कर गाह (पश्तो: , फ़ारसी: , अंग्रेज़ी: Lashkar Gah), जिसे इतिहास में बोस्त (, Bost) के नाम से भी जाना जाता था, दक्षिणी अफ़ग़ानिस्तान के हेलमंद प्रान्त की राजधानी है। हेलमंद नदी और अर्ग़नदाब नदी के बीच बसा यह शहर राजमार्ग द्वारा पूर्व में कंदहार से, पश्चिम में ज़रंज से और पश्चिमोत्तर में हेरात से जुड़ा हुआ है।

 विवरण 
इस शहर का वातावरण बहुत ही शुष्क और बयाबान है लेकिन हेलमंद और अर्ग़नदाब नदियों के किनारों पर थोड़ी-बहुत कृषि होती है। शहर के नागरिक अक्सर हेलमंद में तैरते और किश्ती की सवारी करते हैं, या उसके किनारे बैठकर खाना खाते हैं। नगर पालिका ने हाल ही में इसके किनारे 'मीरवाइस नेका उद्यान' बनवाया है। शहर से हेलमंद नदी के दूसरे पार एक छोटा सा वन है जिसमें तरह-तरह के जानवर और पक्षी रहते हैं। शहर से आधे घंटे की दूरी पर हेलमंद और अर्ग़नदाब नदियों के संगम स्थल के पास क़ला-ए-बोस्त नामक प्राचीन क़िले के खँडहर हैं। इस क़िले में एक २० फ़ुट चौड़ा और २०० फ़ुट गहरा ज़ीना है जिसमें उतरा जा सकता है और जिसके इर्द-गिर्द बहुत से अँधेरे कमरे हैं।

 इतिहास 
फ़ारसी में 'लश्कर गाह' का मतलब 'फ़ौज का अड्डा' है। इस शहर का पुराना नाम 'बोस्त' हुआ करता था और यह ग़ज़नवी साम्राज्य की शीतकालीन राजधानी था। जब सर्दियों में राजदरबार यहाँ आता था तो उनके लश्कर (सेनाएँ) भी यहाँ आकर नदी-किनारे खेमे लगा देती थीं, जिस से इस शहर का नाम 'लश्कर गाह' पड़ा। ग़ज़नवियों के महलों के लगभग हज़ार-साल पुराने खँडहर अभी भी हेलमंद नदी के किनारे खड़े हैं। इसके बाद आने वाली सदियों में बोस्त को ग़ोरियों, मंगोलों और तैमूरियों ने बार-बार नष्ट करा, हालांकि बाद में तैमूर लंग ने इसका पुनर्निर्माण किया। १६वीं सदी में इसपर ईरान के सफ़वियों का और फिर १७०९ के बाद अफ़ग़ानिस्तान के होतकी वंश का राज रहा। १७४७ तक दुर्रानी साम्राज्य ने इसे आधुनिक अफ़ग़ानिस्तान का हिस्सा बना लिया।Afghanistan: Lonely Planet , Paul Clammer, pp. 197, Lonely Planet, 2007, ISBN 978-1-74059-642-8, ... Lashkar Gah, the capital of Helmand Province and the site of the ancient city of Bost, is a two-hour drive to the west of Kandahar. Bost was the winter palace of Sultan Mahmoud and his Ghaznavid empire and its fate was the same as Ghazni ...

सन् १८४० के आसपास पहले अँगरेज़-अफ़ग़ान युद्ध में ब्रिटिश फ़ौजें यहाँ आ धमकी लेकिन एक वर्ष बाद छोड़कर चली गई। दूसरे अँगरेज़-अफ़ग़ान युद्ध में अय्यूब ख़ान ने १८८० तक इस शहर का एक गढ़ के रूप में प्रयोग किया लेकिन उसके बाद अंग्रेज़ों ने इसपर अब्दुर रहमान ख़ान का क़ब्ज़ा करवा दिया। इसके पश्चात १०० साल तक यहाँ शांति रही लेकिन १९९० के दशक के मध्य में कट्टरपंथी तालिबान का यहाँ नियंत्रण हो गया। २००१ में हुए अमेरिकी हस्तक्षेप के बाद २००२ में इसपर अमेरिकी सिपाहियों ने क़ब्ज़ा कर लिया और तब से इसपर अफ़ग़ान राष्ट्रीय सरकार का शासन रहा है।

 लोग 
लश्कर गाह में अधिकतर पश्तून रहते हैं।

 इन्हें भी देखें 
 हेलमंद प्रान्त
 हेलमंद नदी

 सन्दर्भ 

श्रेणी:अफ़्गानिस्तान के शहर
श्रेणी:मध्य एशिया के शहर
श्रेणी:हेलमंद प्रांत
अल्प तिगिन

thumb|अल्प_तिगिन 
अल्प तिगिन या अल्प तेगिन (फ़ारसी: , अंग्रेज़ी: Alp Tigin) ९६१ ईसवी से ९६३ ईसवी तक आधुनिक अफ़ग़ानिस्तान के ग़ज़नी क्षेत्र का राजा था। तुर्क जाति का यह राजा पहले बुख़ारा और ख़ुरासान के सामानी साम्राज्य का एक सिपहसालार हुआ करता था जिसने उनसे अलग होकर ग़ज़नी की स्थानीय लवीक (Lawik) नामक शासक को हटाकर स्वयं सत्ता ले ली। इस से उसने ग़ज़नवी साम्राज्य की स्थापना करी जो आगे चलकर उसके वंशजों द्वारा आमू दरिया से लेकर सिन्धु नदी क्षेत्र तक और दक्षिण में अरब सागर तक विस्तृत हुआ।

 नाम का अर्थ 
तुर्की भाषाओं में 'अल्प तिगिन' का मतलब 'बहादुर राजकुमार' होता है।A history of science, technology, and culture in Central Asia, Syed Abbas Hasan Razvi, Central Asia Area Study Centre, University of Peshawar, 1991, ... etymologically Tegin/Tekin meant a prince and Alp Tegin and Sebuk Tegin were now equivalent to a 'brave prince' and a 'handsome prince' ...

 सिपाही से राजा बनना 
शुरू में अल्प तिगिन उत्तरी अफ़ग़ानिस्तान के बल्ख़ क्षेत्र में एक किराए का सिपाही था जो अपनी क्षमता की वजह से ख़ुरासान के राज्यपाल का सेनापति बन गया। जब ९६१ ईसवी में सामानी अमीर अब्द अल-मलिक का देहांत हुआ तो उसके भाईयों में गद्दी लेने के लिए झड़पें भड़क गई। उस समय सामानी साम्राज्य में तुर्क नसल के गुलामों को सैनिक-पहरेदारों के रूप में रखा जाता था। दो तुर्क गुलाम परिवार - सिमजूरी और ग़ज़नवी - सामानी सेना में विशिष्ट थे। अल्प तिगिन ने अमीर की मृत्यु पर एक भाई का साथ दिया जबकि अबू अल-हसम सिमजूरी ने दूसरे का। दोनों अपने मनपसंद व्यक्ति को अमीर बनवाना चाहते थे ताकि वह उसपर नियंत्रण रखकर उसके ज़रिये राज कर सकें। हालांकि अबू अल-हसन का देहांत हो गया लेकिन दरबार के मंत्रियों ने मंसूर प्रथम को नया अमीर चुना, जो अल्प तिगिन की इच्छा के विरुद्ध था।

अल्प तिगिन ख़ुरासान छोड़कर हिन्दू कुश पर्वतों को पार करके ग़ज़नी आ गया, जो उस ज़माने में ग़ज़ना के नाम से जाना जाता था। वहाँ लवीक नामक एक राजा था, जो सम्भव है कुषाण वंश से सम्बन्ध रखता हो। अल्प तिगिन ने अपने नेतृत्व में आये तुर्की सैनिकों के साथ उसे सत्ता-विहीन कर दिया और ग़ज़ना पर अपना राज स्थापित किया। ग़ज़ना से आगे उसने ज़ाबुल क्षेत्र पर भी क़ब्ज़ा कर लिया।First encyclopaedia of Islam: 1913-1936 , Martijn Theodoor Houtsma, pp. 162, BRILL, ISBN 978-90-04-09796-4, ... took possession of the town of Ghaznin. He displaced its local chief Lawik who is called sahib or padshah, perhaps one of the later Kushan chiefs, and also subdued the province of Zabulistan, and thus began to build up an independent kingdom ... able to hand over hs power to his son Ishak who ruled from 352 (963) to 355 (965). Balkategin, a Turkish slave of Alp-tegin succeeded him ...

 शासनकाल का अंत 
९६३ ईसवी में अल्प तिगिन ने राजगद्दी अपने बेटे, इशाक, को दे दी लेकिन वह ९६५ में मर गया। फिर अल्प तेगिन का एक दास बिलगे तिगिन ९६६-९७५ में राजसिंहासन पर बैठा। उसके बाद ९७५-९७७ काल में बोरी तिगिन और फिर ९७७ में अल्प तिगिन का दामाद सबुक तिगिन गद्दी पर बैठा, जिसने ग़ज़नवी साम्राज्य पर ९९७ तक राज किया।

 इन्हें भी देखें 
 ग़ज़नवी साम्राज्य
 सबुक तिगिन
 महमूद ग़ज़नवी
 सामानी साम्राज्य

 सन्दर्भ 

श्रेणी:ग़ज़नवी साम्राज्य
श्रेणी:मध्य एशिया का इतिहास
श्रेणी:अफ़ग़ानिस्तान का इतिहास
मेघवन

thumb|250px|बादल वन
बादल वन ऊष्णकटिबंधीय और उपोष्णकटिबंधीय इलाकों में सदाबहार गीला वन होता है जिसमें साल के अधिकांश समय बादलों या कोहरे का आवरण चढ़ा होता है जो अधिकतर पेड़ों की ऊँचाई पर छाये रहते हैं। इन वनों में विभिन्न किस्मों की काई की भरमार रहती है और यहाँ ऑर्किड की भी कई प्रजातियाँ देखने को मिलती हैं। यह पहाड़ों की ढलानों में पाये जाते हैं क्योंकि पहाड़ की वजह से बादल नीचे बैठ जाते हैं और इन वनों को उनसे अच्छी ख़ासी नमी उपलब्ध हो जाती है। 
स्थानीय मौसम, जो कि समुद्र से दूरी पर निर्भर करता है, यह वन समुद्र की सतह से ५०० से ४००० मी. की ऊँचाई पर पाये जाते हैं। वस्तुतः यह सीमित अक्षांश और ऊँचाई की पट्टी के अंदर ही पनपते हैं। इन वनों में कोहरे के द्रवण के कारण पत्तियों में ओस जमा होती है जो धीरे-धीरे ज़मीन पर टपकती रहती है जिससे धरती को नमी और पेड़ों को पोषण मिलता रहता है। अमूमन इन वनों में सालाना वर्षा ५०० से १०,००० मि.मि. और औसत तापमान ८ से २० डिग्री सेल्सियस होता है। पृथ्वी के वनों का केवल १% हिस्सा ही बादल वन है। 
भारत में उत्तर-पूर्वी राज्यों के पहाड़ी इलाकों में बादल वन पाये जाते हैं।

 इन्हें भी देखें 
 वर्षावन
 सदाबहार वृक्ष
 पतझड़ी वृक्ष
 सन्दर्भ
देवगुरु बृहस्पति

बृहस्पति का अनेक जगह उल्लेख मिलता है। ये एक तपस्वी ऋषि थे। इन्हें 'तीक्ष्णशृंग' भी कहा गया है। धनुष बाण और सोने का परशु इनके हथियार थे और ताम्र रंग के घोड़े इनके रथ में जोते जाते थे। बृहस्पति को अत्यंत पराक्रमी बताया जाता है। इन्द्र को पराजित कर इन्होंने उनसे गायों को छुड़ाया था। युद्ध में अजेय होने के कारण योद्धा लोग इनकी प्रार्थना करते थे। ये अत्यंत परोपकारी थे जो शुद्ध आचरण वाले व्यक्ति को संकटों से छुड़ाते थे। इन्हें गृह पुरोहित भी कहा गया है, इनके बिना यज्ञ सफल नहीं होते।

वेदोत्तर साहित्य में बृहस्पति को देवताओं का पुरोहित माना गया है। ये अंगिरा ऋषि की सुरूपा नाम की पत्नी से पैदा हुए थे। तारा और शुभा इनकी दो पत्नियाँ थीं। एक बार सोम (चंद्रमा) तारा को उठा ले गया। इस पर बृहस्पति और सोम में युद्ध ठन गया। अंत में ब्रह्मा के हस्तक्षेप करने पर सोम ने बृहस्पति की पत्नी को लौटाया। तारा ने बुध को जन्म दिया जो चंद्रवंशी राजाओं के पूर्वज कहलाये।

महाभारत के अनुसार बृहस्पति के संवर्त और उतथ्य नाम के दो भाई थे। संवर्त के साथ बृहस्पति का हमेशा झगड़ा रहता था। पद्मपुराण के अनुसार देवों और दानवों के युद्ध में जब देव पराजित हो गए और दानव देवों को कष्ट देने लगे तो बृहस्पति ने शुक्राचार्य का रूप धारण कर दानवों का मर्दन किया और नास्तिक मत का प्रचार कर उन्हें धर्म भ्रष्ट किया।

बृहस्पति ने धर्मशास्त्र, नीतिशास्त्र, अर्थशास्त्र और वास्तुशास्त्र पर ग्रंथ लिखे। आजकल ८० श्लोक प्रमाण उनकी एक स्मृति (बृहस्पति स्मृति) उपलब्ध है।

बृहस्पति को देवताओं के गुरु की पदवी प्रदान की गई है। ये स्वर्ण मुकुट तथा गले में सुंदर माला धारण किये रहते हैं। ये पीले वस्त्र पहने हुए कमल आसन पर आसीन रहते हैं तथा चार हाथों वाले हैं। इनके चार हाथों में स्वर्ण निर्मित दण्ड, रुद्राक्ष माला, पात्र और वरदमुद्रा शोभा पाती है। प्राचीन ऋग्वेद में बताया गया है कि बृहस्पति बहुत सुंदर हैं। ये सोने से बने महल में निवास करते है। इनका वाहन स्वर्ण निर्मित रथ है, जो सूर्य के समान दीप्तिमान है एवं जिसमें सभी सुख सुविधाएं संपन्न हैं। उस रथ में वायु वेग वाले पीतवर्णी आठ घोड़े तत्पर रहते हैं।संपत्ति और बुद्धि के देवता हैं देवगुरु बृहस्पति|वेबवार्त्ता। ०७ अक्टूबर २०११। अभिगमन तिथि: २९ सितंबर २०१२

देवगुरु बृहस्पति की तीन पत्नियाँ हैं जिनमें से ज्येष्ठ पत्नी का नाम शुभा और कनिष्ठ का तारा या तारका तथा तीसरी का नाम ममता है। शुभा से इनके सात कन्याएं उत्पन्न हुईं हैं, जिनके नाम इस प्रकार से हैं - भानुमती, राका, अर्चिष्मती, महामती, महिष्मती, सिनीवाली और हविष्मती। इसके उपरांत तारका से सात पुत्र और एक कन्या उत्पन्न हुईं। उनकी तीसरी पत्नी से भारद्वाज और कच नामक दो पुत्र उत्पन्न हुए। बृहस्पति के अधिदेवता इंद्र और प्रत्यधि देवता ब्रह्मा हैं। महाभारत के आदिपर्व में उल्लेख के अनुसार, बृहस्पति महर्षि अंगिरा के पुत्र तथा देवताओं के पुरोहित हैं। ये अपने प्रकृष्ट ज्ञान से देवताओं को उनका यज्ञ भाग या हवि प्राप्त करा देते हैं। असुर एवं दैत्य यज्ञ में विघ्न डालकर देवताओं को क्षीण कर हराने का प्रयास करते रहते हैं। इसी का उपाय देवगुरु बृहस्पति रक्षोघ्र मंत्रों का प्रयोग कर देवताओं का पोषण एवं रक्षण करने में करते हैं तथा दैत्यों से देवताओं की रक्षा करते हैं।

 सन्दर्भ 

 इन्हें भी देखें 
बार्हस्पत्य सूत्र
शुक्राचार्य - असुरों के गुरु
बृहस्पति देवता

बाहरी कड़ियाँ

श्रेणी:नवग्रह
श्रेणी:हिन्दू देवता
सुरेन्द्र गंभीर

thumbnail|डॉ॰ सुरेन्द्र गंभीर पद्मभूषण डॉ॰ मोटूरि सत्यनारायण पुरस्कार प्राप्त करते हुए।
डॉ॰ सुरेंद्र गंभीर हिंदी के समाज-भाषा वैज्ञानिक पक्ष के और प्रामाणिक शोध के लिए जाने जाते हैं। उन्होंने गयाना, त्रिनिदाद, सूरीनाम, मॉरीशस, फ़िजी और अमरीका के प्रवासी भारतीयों की भाषाओं से संबंधित भाषा-विकास और भाषा-ह्रास के विभिन्न पक्षों पर महत्वपूर्ण काम किया है।
 कार्यक्षेत्र 
वे लंबे समय से भारतीय भाषाओं के अध्ययन-अध्यापन, भाषा की शिक्षा और और भाषा में प्रवीणता जैसे विषयों पर काम करते रहे हैं। इस विषय में उनकी छह पुस्तकें और सौ से भी अधिक शोध पत्र विश्व की प्रतिष्ठित पत्रिकाओं और विश्व कोशों में प्रकाशित हो चुके हैं। पेंसिलवानिया विश्वविद्यालय, कौर्नेल विश्वविद्यालय और विस्कांसिन विश्वविद्यालय में अध्ययन-अध्यापन के साथ-साथ डॉ॰ गंभीर अमरीकन इंस्टीट्यूट ऑफ़ इंडियन स्टडीज़ के भाषा-विभाग के दीर्घ काल तक अध्यक्ष रहे हैं। सेवानिवृत्त होने के बाद डॉ॰ गंभीर संप्रति अमरीका में युवा हिंदी संस्था के अध्यक्ष, तथा हैरिटेज लैंग्वेज के हिंदी व उर्दू के प्रतिनिधि हैं।

 सम्मान और पुरस्कार 
अमरीका में हिंदी विषयक कार्यों में अपनी भूमिका और भारतीय भाषाओं के अध्ययन तथा शोध में योगदान के लिए डॉ॰ गंभीर को २००७ में 'विश्व हिंदी सम्मेलन' के न्यूयार्क अधिवेशन में, २००८ में अमरीकन इंस्टीट्यूट की ट्रस्टी कौंसिल और २०११ में न्यूजर्सी असेंबली द्वारा भारतीय भाषाओं के क्षेत्र में विशिष्ट योगदान के लिए सम्मानित किया जा चुका है। भारतीय साहित्य, दर्शन और धर्म परंपराओं के अध्ययन में भी उनकी गहरी रुचि है। डॉ॰ गंभीर को उनके कृतित्त्व के लिए उन्हें केन्द्रीय हिंदी संस्थान के पद्मभूषण डॉ॰ मोटूरि सत्यनारायण पुरस्कार से सम्मानित किया गया है।

 सन्दर्भ
लेवी स्ट्रास

क्लौड लेवी स्ट्रास (28 नवम्बर 1908-30 अक्टूबर 2009) एक फ्रांसीसी मानव विज्ञानी और नस्ल विज्ञानी थे | इनको, जेम्ज़ जोर्ज फ्रेज़र के साथ "आधुनिक मानव विज्ञान के पिता" कहा जाता है |

 जीवन 
लेवी सटराओस 28 नवम्बर 1908 में बरसल्ज़ में एक यहूदी फ्रांसीसी घराने में पैदा हुए। उन्हों ने पैरिस में सोरबोन से शिक्षा हासिल की। 1930 के दहाके में ब्राज़ील के जंगलों में रहने वाले क़बाइलीयों पर तहक़ीक़ की थी। दूसरी आलमी जंग के बाद उन्हों ने कुछ अर्सा अमरीका में गुज़ारा जहां उन की माहिर बशरियात फ़राँज़ बवाज़ से मुलाक़ात हुई जो उन के लिए एक अहम दोस्त और दानिश्वर साबित हुए। फ़्रांस वापसी के बाद लेवी सटराओस ने अपना काम जारी रखा और शौहरत पाई। इन की अहम किताबों में दी एलीमैंटरी स्ट्रक्चरज़ आफ़ किन शिप और दा सीवेज माईंड शामिल हैं।

 कारहाए नुमायां 
कलाओद लेवी सटराओस का बीसवीं सदी के अहम और इंतिहाई बाअसर दानिश्वरों में शुमार किया जाता है। उन्हों ने तक़रीबन साठ साल पहले बशरियात मैं सटकचरलिसज़म का नज़रिया ब्यान किया था। इस नज़रिए के तहत ये सोच पेश की गई थी कि साख़त को अमल से ज़्यादा एहमीयत होती है। इस से पहले स्ट्रक्चरल सोच लिसानियात की तहक़ीक़ में इस्तिमाल की गई थी लेकिन लेवी सटराओस ने उसे इंसानी मुआशरों और रिश्तों की तहक़ीक़ में इस्तिमाल किया और यूं उस की रोशनी में माशरों की सक़ाफ़्त और ख़ानदानी तंज़ीम का तक़ाबुली मुताला किया।

 मौत 
30 अक्टूबर 2009 को सौ साल की उम्र में इनका दिहांत हो गया |

श्रेणी:मानव विज्ञानी
श्रेणी:1908 में जन्मे लोग
श्रेणी:२००९ में निधन
श्रेणी:मानव विज्ञान
कूफ़ा

thumb|230px|महान कूफ़ा मस्जिद, १९१५ में ली गई तस्वीर
कूफ़ा (अरबी: , अल-कूफ़ा; अंग्रेज़ी: Kufa) इराक़ के नजफ़ प्रान्त में फ़ुरात नदी के किनारे स्थित एक शहर है। यह इराक़ की राजधानी बग़दाद से १७० किमी दक्षिण में और प्रांतीय राजधानी नजफ़ से १० किमी पूर्वोत्तर में पड़ता है।

 धार्मिक महत्व 
सामर्रा, करबला, काज़िमिया और नजफ़ के साथ कूफ़ा शिया इस्लाम के पांच सबसे महत्वपूर्ण इराक़ी शहरों में गिना जाता है। यह इस्लाम के पैग़म्बर मुहम्मद के दामाद, अली इब्न अबी तालिब की अंतिम राजधानी थी। इस्लाम की सबसे प्राचीन मस्जिदों में से एक, महान कूफ़ा मस्जिद , इसी शहर में स्थित है।Cities of The Middle East and North Africa: A Historical Encyclopedia , Michael Dumper, Bruce E. Stanley, pp. 226, ABC-CLIO, 2007, ISBN 978-1-57607-919-5, ... The principal event in the early history of Kufa, one that set the pattern for its future evolution, was that Ali b. Abi Talib,first cousin and son-in-law of the Prophet and last and most controversial of the rashidun (rightly guided) caliphs, chose Kufa as his residence.Therefore,for five years,between 656 and 661,Kufa was the capital of Islam ...

 इन्हें भी देखें 
 इराक़

 सन्दर्भ 

श्रेणी:नजफ़ प्रान्त
श्रेणी:इराक़ के शहर
जैविक अम्ल

right|thumb|300px|कुछ प्रमुख कार्बनिक अम्लों की सामान्य संरचना : (बायें) कार्बोक्सिलिक अम्ल, (दायें) सम्फोनिक अम्ल ; अणु में अम्लीय हाइड्रोजन को लाल रंग में दिखाया गया है।
कार्बनिक अम्ल (organic acid) वे कार्बनिक यौगिक हैं जिनमें अम्लीय गुण होते हैं। इनमें से कार्बोक्सिलिक अम्ल सर्वाधिक आम हैं। सल्फोनिक अम्ल, अल्कोहल आदि अन्य कार्बनिक अम्ल हैं। कार्बनिक अम्ल प्रायः फलों के रसों में पाये जाते हैं।

कार्बनिक अम्लों के कुछ उदाहरण ये हैं-
 लैक्टिक अम्ल
 एसिटिक अम्ल
 फॉर्मिक अम्ल
 साइट्रिक अम्ल
 आग्जैलिक अम्ल
 यूरिक अम्ल
 मैलिक अम्ल

श्रेणी:कार्बनिक अम्ल
काला जादू

काला जादू पारम्परिक रूप से पराप्राकृतिक शक्तियों अथवा दुष्ट शक्तियों की सहायता से अपने स्वार्थी उद्देश्यों को पूर्ण करने के लिए किया जाने वाला एक जादू है।

काला जादू एक ऐसी बुरी शक्ति या बुरी ऊर्जा जो किसी पर बुरा प्रभाव डालती है यह एक प्रकार नकारात्मक दृष्टि है और इस नकारात्मक दृष्टि से बचाने के लिए वास्तुशास्त्र में सकारात्मक ऊर्जा को बढ़ने के लिए प्रावधान है वास्तुशास्त्र के अनुसार ये सकारात्मक ऊर्जा काला जादू और नकारात्मक ऊर्जा का प्रभाव काम करती है सकारात्मक ऊर्जा को बढ़ाने के लिए वास्तुशास्त्र मे कई प्रकार के प्रावधान भी इंगित है जैसे उदहारण के लिए किसी भी प्रकार के वास्तु दोष को दूर करने के लिए घर की छत या छाजे पर उत्तर पूर्व दिशा में पांच तुलसी के पौधे लगाना चाहिए। अगर पांच नहीं लगा सकते तो कम से कम एक तुलसी का पौधा इस दिशा में जरुर लगाएं। इससे घर में आने वाले नकारात्मक प्रभाव में कमी आती है। वास्तुविज्ञान और वास्तुशास्त्र में विस्तार से बताया गया है बाहर से घर में आने वाले लोग भी कई बार कोई नकारात्मक उर्जा को अपने संग लेकर आते हैं। और वास्तु विज्ञानं के आधार पर जिनके घर के प्रवेश द्वार पर तुलसी का पौधा होता है उनके घर में इस तरह के नकारात्मक उर्जा का प्रवेश नहीं हो पाता है।

 क्या काला जादू सच में होता है? 
ऐसा कोई नहीं है जो वास्तव में आपको बता सके कि काला जादू मौजूद है या नहीं। इस सवाल पर लंबे समय से बहस चल रही है, और लोग अभी भी जवाब नहीं दे सकते हैं। ऐसी चीजें होती हैं जो तर्क द्वारा नहीं बताई जा सकती हैं, और यह आपको तय करना है कि रहस्यमय व्याख्याओं पर विश्वास करना है या नहीं। आखिरकार, अभी भी, ऐसे लोग हैं जो खुद को चुड़ैल या जादूगर कहते हैं।
श्रेणी:जादू
तनाह लोत

thumb|तनाह लोत में सूर्यास्त

thumb|पुरा बातु बलोंग, एक अन्य मंदिर
तनाह लोत, इंडोनेशिया के प्रान्त बाली के सागर तट पर स्थित एक शैलसमूह है। यह इंडोनेशिया के विश्व प्रसिद्ध मंदिर पुरा तनाह लोत घर है, साथ ही यह छायाकारी के शौकीनों और विदेशी पर्यटकों के बीच विशेष रूप से लोकप्रिय है।South-East Asia on a shoestring. Lonely Planet South-East Asia: On a Shoestring. Lonely Planet Edition 7. Lonely Planet Publications, 1992. ISBN 0-86442-125-7, ISBN 978-0-86442-125-8. 922. pp257

 इतिहास 

तनाह लोत का बाली भाषा में अर्थ समुद्री भूमि (समुद्र में भूमि) होता है।Philip Hirsch, Carol Warren. The politics of environment in Southeast Asia: resources and resistance. Publisher Routledge, 1998 ISBN 978-0-203-03017-2. 325 pages. pp 242-244 यह देनपसार से लगभग  की दूरी पर स्थित है और तबानन रीजेंसी का एक हिस्सा है। दक्षिण पश्चिम तट पर स्थित मंदिर एक बडी चट्टान पर बना है, जिसे हजारों वर्षों के दौरान समुद्री पानी के ज्वार से हुये क्षरण के फलस्वरूप यह आकृति प्राप्त हुई है। 

माना जाता है पुरा तनाह लोत का निर्माण १५वीं शताब्दी में एक पुजारी निरर्थ ने कराया था। दक्षिणी तट के किनारे किनारे चलते हुये वो इस स्थान पर पहुंचे और उन्हें इस स्थान की सुन्दरता ने मोह लिया। कुछ मछुआरों ने उन्हें देखा और उन्हें उपहार प्रदान किये। निरर्थ ने फिर रात इस शिला पर बिताई। बाद में उन्होनें मछुआरों से इस स्थान पर बाली के समुद्री देवता के मंदिर के निर्माण का आग्रह किया।South-East Asia on a shoestring. Lonely Planet South-East Asia: On a Shoestring. Lonely Planet Edition 7. Lonely Planet Publications, 1992. ISBN 0-86442-125-7, ISBN 978-0-86442-125-8. 922. pp257

तनाह लोत मंदिर, शताब्दियों से बाली की पौराणिक संस्कृति का एक अभिन्न अंग है। यह मंदिर सागर तट पर बने उन सात मंदिरों में से एक है जिन्हें एक श्रृंखला के रूप में बनाया गया है। हर मंदिर से अगला मंदिर दिखता है। सैलानियों के बीच लोकप्रिय इन मंदिरों पर हिन्दु मिथकों का स्पष्ट प्रभाव देखा जा सकता है। 

माना जाता है कि बुरी आत्माओं और घुसपैठियों से इस मंदिर की सुरक्षा इसकी शिला के नीचे रहने वाले विषैले सर्प करते हैं। एक कथा के अनुसार निरर्थ के दुपट्टे से बना एक विशाल समुद्री सर्प इस मंदिर की आज भी सुरक्षा करता है।

 जीर्णोद्धार 

१९८० में मंदिर की शिला भुरभुरी होकर झडने लगी थी और मंदिर और इसके आसपास के क्षेत्र को खतरनाक घोषित कर दिया गया था।Pringle, p 192-194 तब जापान की सरकार ने इंडोनेशिया की सरकार को इस मंदिर के बचाने के लिए 800 अरब इंडोनेशियाई रुपियाह का ऋण दिया था1980 exchange rate of US $1 to Rp 6000 from Gordon De Brouwer, Masahiro Kawai. Indonesian Rupiah in Exchange rate regimes in East Asia Vol 51. Publisher: Routledge, 2004. 
ISBN 0-415-32281-2, ISBN 978-0-415-32281-2. 466 pages) इसके फलस्वरूप तनाह लोत की चट्टान के लगभग एक तिहाई हिस्से को कृत्रिम चट्टान से ढककर एक नया रूप दिया गया है जिसका पर्यवेक्षण जापानियों द्वारा स्वयं किया गया है। 
 पर्यटन 
तनाह लोत के आसपास का क्षेत्र अत्यधिक रूप से व्यवसायिक है और लोगों को इस क्षेत्र में प्रवेश के लिए भुगतान करना पड़ता हैं। मंदिर तक पहुँचने के लिए, आगंतुकों को बाली लोगों के एक बाजार से होकर गुजरना पडता है जो यादगार वस्तुयें बेचते हैं। चट्टान की चोटी पर, पर्यटकों के लिए रेस्तरां बनाये गये हैं।

 इन्हें भी देखें 

 इंडोनेशियाई वास्तुकला
 हिंदू मंदिर वास्तुकला

 सन्दर्भ 

 

 बाहरी कड़ियाँ 

 

श्रेणी:बाली के समुद्री मंदिर
श्रेणी:इंडोनेशिया के हिन्दु मंदिर
आशूरी भाषा

अगर आप प्राचीन असीरियाई भाषा पर जानकारी ढूंढ रहें हैं तो अक्कादी भाषा का लेख देखिये

आशूरी (आशूरी: ܣܘܪܝܬ ܣܘܪܝܝܐ, सूरत-आशूरी) या असीरियाई नव-आरामाई (Assyrian Neo-Aramaic) पश्चिमोत्तरी ईरान, उत्तरी इराक़, पूर्वोत्तरी सीरिया और दक्षिणपूर्वी तुर्की में बसने वाले आशूरी (Assyrian) समुदाय के सदस्यों द्वारा बोली जाने वाली भाषा है। यह प्राचीन आरामाई भाषा की एक आधुनिक वंशज है। आशूरी लोग अब दुनिया भर में फैल चुके हैं इसलिए आशूरी भाषा बोलने वाले अब विश्वभर में मिलते हैं। इसे लिखने के लिए सीरियाई लिपि का एक रूप प्रयोग किया जाता है।

 इन्हें भी देखें 
 आरामाई भाषा
 
 सन्दर्भ 

श्रेणी:सामी भाषाएँ
श्रेणी:ईरान की भाषाएँ
श्रेणी:इराक़ की भाषाएँ
श्रेणी:तुर्की की भाषाएँ
श्रेणी:सीरिया की भाषाएँ
नीनवा प्रान्त

नीनवा प्रान्त, जिसे अरबी में मुहाफ़ज़ात​ नीनवा () कहते हैं, इराक़ का एक प्रान्त है। इस प्रान्त की राजधानी मोसुल शहर है। प्राचीन अश्शूर (असीरिया) संस्कृति का नीनवा शहर (Nineveh) इसी प्रान्त में स्थित है और मोसूल से दजला नदी (टिगरिस) के पार इसके खँडहर आज भी मिलते हैं। सन् १९७६ से पहले इस प्रान्त को 'मोसूल प्रान्त' कहा जाता था और आधुनिक दोहूक प्रान्त भी इसमें सम्मिलित था।

 लोग 
नीनवा प्रान्त के लोग बहुजातीय और बहुधर्मी हैं। यहाँ अरब लोगों के अलावा आशूरी लोग (Assyrian), कुर्द लोग और यज़ीदी लोग भी काफ़ी संख्या में रहते हैं। इनके अतिरिक्त यहाँ इराक़ी तुर्कमेनों, आर्मेनियों, शबाकों और मंदाईयों के समुदाय भी बसे हुए हैं। धार्मिक नज़रिए से अरब और कुर्दी सुन्नी मुस्लिम हैं, तुर्कमेन शिया हैं तथा आर्मेनी और आशूरी ईसाई हैं। यज़ीदी, शबाकी और मंदाई अपने विशेष धर्मों के अनुयायी हैं। कुल मिलकर नीनवा में सुन्नी सबसा बड़ा धार्मिक समुदाय है।Withdrawal from Iraq: Assessing the Readiness of Iraqi Security Forces , Anthony H. Cordesman, Adam Mausner, pp. 69, CSIS, 2009, ISBN 978-0-89206-553-0, ... Ninewa ... % Sunni 42 ... % Shia 5 ... % Other 53...

 ज़िले 
thumb|230px|नीनवा प्रान्त के ज़िलों का नक़्शा
नीनवा में कुल मिलकर नौ ज़िले हैं, लेकिन इनमें से दो पर मोसूल की प्रांतीय सरकार का कोई नियंत्रण नहीं है, बल्कि वे कुर्दिस्तान क्षेत्रीय सरकार के अधीन प्रशासित हैं:
 अक़रा (Aqrah, कुर्दी: ) - कुर्दिस्तान क्षेत्रीय सरकार द्वारा प्रशासित
 शेख़ान​ (Shekhan, अरबी: ) - कुर्दिस्तान क्षेत्रीय सरकार द्वारा प्रशासित
 अल-बाअज (Al-Ba'aj, अरबी: )
 अल-हमदानिया (Al-Hamdaniya, अरबी: )
 अल-हज़र (Al-Hadar, अरबी: ) - इसे अरबी लहजे में 'अल-हदर' भी कहते हैं
 मोसुल (Mosul, अरबी: )
 सिंजार (Sinjar, अरबी: )
 तेल-अफ़र​ (Tall Afar, अरबी: )
 तेल​-कैफ़​ (Tel Kaif, अरबी: )

 इन्हें भी देखें 
 यज़ीदी लोग
 दोहूक प्रान्त
 इराक़ के प्रान्त

 सन्दर्भ 

श्रेणी:नीनवा प्रान्त
श्रेणी:इराक़ के प्रान्त
ऑयलर का प्रमेय

ऑयलर का प्रमेय (Euler's theorem) संख्या सिद्धान्त के अन्तर्गत एक प्रमेय है। इसे 'फर्मट-ऑयलर प्रमेय' भी कहते हैं। इसे सर्वप्रथम सन् १७३६ में ऑयलर ने प्रस्तुत एवं सिद्ध किया था। 

इस प्रमेय के अनुसार यदि n तथा a दो परस्पर अभाज्य (coprime) धन पूर्णांक हों तो,

जहाँ φ(n) ऑयलर का टोशेंट फलन (Euler's totient function) है।

 उपयोग 
इस प्रमेय का उपयोग large powers modulo n को छोटा या सरल बनाने में किया जा सकता है।
मान लीजिए कि 7222 के मान में इकाई के स्थान पर आने वाली अंक का पता लगाना है, अर्थात् 7222 (mod 10) का मान निकालना है। ध्यान दीजिए कि 7 और 10 परस्पर अभाज्य हैं तथा φ(10) = 4. इस प्रकार ऑयलर के प्रमेय से 74 ≡ 1 (mod 10) मिलता है और 7222 ≡ 74×55 + 2 ≡ (74)55×72 ≡ 155×72 ≡ 49 ≡ 9 (mod 10).

जब भी मॉड्युलो n के घात का सरलीकरण करना हो, (जहाँ a और  n परस्पर अभाज्य हैं), तो a के घात पर modulo φ(n) की गणना करनी पड़ेगी।

 यदि x ≡ y (mod φ(n)), तो ax ≡ ay (mod n).

ओयलर का प्रमेय आरएसए कूटन (RSA encryption) का भी आधार है।

 इन्हें भी देखें 
 मॉड्युलर गणित (modular arithmetic)
ऑयलर का सूत्र
ऑयलर समीकरण

 बाहरी कड़ियाँ 
 
 Euler's Theorem at PlanetMath

श्रेणी:गणितीय प्रमेय